แบงก์ผ่อนเกณฑ์คุมเครือข่ายแดง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ – ประกาศ ศอฉ. ร่อนถึงธนาคาร ผ่อนผันลูกค้าติดโผเครือข่ายแดงหายใจหายคอ 
แหล่งข่าวจากธนาคารกสิกรไทย เปิดเผยว่า เช้าวันที่ 24 พ.ค. มีประกาศของศูนย์อำนวยการแก้ไขสถานการณ์ฉุกเฉิน (ศอฉ.) ฉบับที่ 68 ลงวันที่ 22 พ.ค. ส่งมาถึงธนาคาร โดยมีเนื้อหาผ่อนผันให้ลูกค้าที่มีรายชื่ออยู่ในเครือข่ายแดงทำธุรกรรมการเงินทั่วไปได้ อาทิ จ่ายค่าน้ำค่าไฟ ชำระหนี้เงินกู้ที่มีกับธนาคาร และธุรกรรมเล็กๆ อีกจำนวนมากหลายรายการได้ทันที โดยไม่ถูกระงับหรือต้องรายงาน ศอฉ. 
“ที่ผ่อนผันให้ก็เป็นธุรกรรมปกติทั่วๆ ไป ไม่สำคัญอะไร ส่วนธุรกรรมที่เหลือที่ถูกแช่แข็งอยู่ขณะนี้ก็น่าจะเพียงพอกับการตัดวงจรแล้ว แต่มาตรการนี้จริงๆ มาช้าไปเงินคงออกไปหมดแล้วตั้งแต่ก่อนเกิดเหตุ แต่ถ้าทางการขอมาธนาคารก็พร้อมให้ความร่วมมือ” แหล่งข่าวเปิดเผย
แหล่งข่าวระบุว่า ขณะนี้สถาบันการเงินหลายแห่งสามารถเข้าไปนำเอกสารทางการเงินของผู้ถูกอายัดธุรกรรมไว้ที่สำนักงานใหญ่ได้แล้ว ยกเว้นธนาคารบางแห่งที่ยังมีการปิดทำการต่อไป แต่เป็นส่วนน้อยเท่านั้น
ก่อนหน้านี้ ศอฉ. ได้เชิญสถาบันการเงิน บริษัทหลักทรัพย์ และกลุ่มนันแบงก์ รวม 80 องค์กรเข้าพบ เพื่อให้รับทราบหลักเกณฑ์ในการจำกัดธุรกรรม การรายงานภาษีย้อนหลัง 3 ปี และต้องรายงานข้อมูลธุรกรรมย้อนหลังเป็นเวลา 9 เดือน ตั้งแต่เดือน ก.ย. 2552พ.ค. 2553
ทั้งนี้ ศอฉ. ได้ตั้งคณะทำงานขึ้นมา 4 ฝ่าย ประกอบด้วย ตัวแทนจากดีเอสไอ สำนักงานป้องกันและปราบปรามการฟอกเงิน สำนักงานป้องกันและปราบปรามยาเสพติด และกรมสรรพากร